Official Journal L 137 , 09/05/1998 P. 0009 - 0010



NARIADENIE KOMISIE (ES) č. 981/98 zo 7. mája 1998 o zatrieďovaní niektorých tovarov do kombinovanej nomenklatúry KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2658/87 z 23. júla 1987 o colnej a štatistickej nomenklatúre a o Spoločnom colnom sadzobníku[1], v znení nariadenia Komisie (ES) č. 2509/97[2], a najmä jeho článok 9, keďže na zabezpečenie jednotného uplatňovania kombinovanej nomenklatúry v prílohe uvedeného nariadenia je potrebné prijať opatrenia na zatrieďovanie tovarov uvedených v prílohe tohto nariadenia; keďže nariadenie (EHS) č. 2658/87 stanovilo všeobecné pravidlá pre výklad kombinovanej nomenklatúry a tieto pravidlá sa takisto uplatňujú pre inú nomenklatúru, ktorá je úplne alebo sčasti na nej založená alebo ktorá k nej pridáva ďalšie triedenie a ktorá je vytvorená osobitnými ustanoveniami spoločenstva z pohľadu uplatňovania sadzobných alebo iných opatrení súvisiacich s predajom tovarov; keďže podľa uvedených všeobecných pravidiel tovary uvedené v stĺpci 1 tabuľky v prílohe tohto nariadenia musia byť zatrieďované v rámci príslušných kódov KN uvedených v stĺpci 2 na základe odôvodnení uvedených v stĺpci 3; keďže sa akceptuje, že sa držiteľ môže naďalej odvolávať na záväzné informácie vydávané colnými orgánmi členských štátov v súvislosti so zatrieďovaním tovarov do kombinovanej nomenklatúry, ktoré nie sú v súlade s týmto nariadením podľa ustanovení článku 12 ods. 6 nariadenia Rady (EHS) č. 2913/92 z 12. októbra 1992 ustanovujúcom Colný kódex spoločenstva[3], v lehote troch mesiacov; keďže opatrenia stanovené v tomto nariadení sú v súlade so stanoviskom Sekcie pre colnú a štatistickú nomenklatúru Výboru pre colný kódex, PRIJALA TOTO NARIADENIE: Článok 1 Tovary uvedené v stĺpci 1 v priloženej tabuľke sa teraz zatrieďujú v rámci kombinovanej nomenklatúry podľa príslušných kódov KN uvedených v stĺpci 2 uvedenej tabuľky. Článok 2 Na záväzné informácie o nomenklatúrnom zatriedení tovaru vydávané colnými orgánmi členských štátov, ktoré nie sú v súlade s právami stanovenými týmto nariadením, sa možno naďalej odvolávať podľa ustanovení článku 12 ods. 6 nariadenia (EHS) č. 2913/92 v lehote troch mesiacov. Článok 3 Toto nariadenie nadobudne účinnosť 21. deň od jeho zverejnenia v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 7. mája 1998 Za Komisiu Mario MONTI člen Komisie PRÍLOHA Opis Zatriedenie (kód KN) Odôvodnenie (1) (2) (3) 1. Viazaný fotoalbum 12 cm (šírka) x 16,5 cm (dĺžka) x 5,8 cm (výška) pozostávajúci z nasledovných materiálov: - lepenkový podklad následne potiahnutý pórovitým plastom, vrstvou tenkej lepenky, farebne potlačeným papierom a plastovou fóliou, - 60 vnútorných strán zlepených do väzby, tvorených plastovými listami s priehľadnými plastovými vrecúškami. 3926 90 91 Zatriedenie je určené ustanoveniami Všeobecných pravidiel 1, 3b a 6 pre výklad kombinovanej nomenklatúry a znením kódov KN 3926, 3926 90 a 3926 90 91. Plastové časti v tomto zloženom výrobku prevládajú tak v množstve, ako aj pri funkcii výrobku. 2. Zariadenie typu prenosného počítača (laptop) vo farebnom plastovom kryte s približnou dĺžkou 20 cm dlhom, šírkou 23 cm a výškou 6 cm. Zariadenie má nasledovné časti: - reproduktor, - elektronická spracovateľská jednotka (ktorá nie je voľne programovateľná), - klávesnica s klávesmi pod pevným plastovým krytom, - LCD displej, približne 6 x 3 cm, - ovládače na reguláciu reproduktora a kontrastu. Zariadenie má 16 zabudovaných programov, ktoré vykonávajú písanie, počítanie a logické cvičenia ako aj tvorenie hudby. Programy sú určené pre deti od päť do osem rokov. 9503 90 32 Zatriedenie je určené ustanoveniami Všeobecných pravidiel 1, 3b a 6 pre výklad kombinovanej nomenklatúry a znením kódov KN 9503, 9503 90 a 9503 90 32. Štyri zo 16 zabudovaných programov pozostávajú z písomných cvičení, sedem testuje aritmetiku a dva zahŕňajú rozoznávanie hudobných tónov atď. Hoci 15 z 16 programov sú pre dvoch hráčov a počítajú sa správne odpovede, výrobok nemá charakteristiky spoločenskej hry položky 9504. Podstatným charakterom výrobku je, že je vyučovacou hračkou. [1] Ú. v. ES L 256, 7.9.1987, s. 1. [2] Ú. v. ES L 345, 16.12.1997, s. 44. [3] Ú. v. ES L 302, 19.10.1992, s. 1. --